[ความประทับใจ / บรรยากาศ / บริการ]
ทานมาตั้งแต่สมัยเรียนจนถึงทุกวันนี้เลยครับสำหรับร้านโจ๊กเก่าแก่ของสามย่านร้านนี้ ถึงหน้าร้านจะเป็นตึกแถว 1 คูหา เล็กๆ แบบบ้านๆ แต่ด้านในร้านก็สว่างและติดแอร์พอนั่งสบายอยู่ครับ โจ๊กได้ไม่ช้าครับ บริการปกติดี

[ราคา / ความคุ้มค่า]
สำหรับส่วนของผมก็ประมาณไม่เกิน 60 บาท ก็อิ่มนะครับสำหรับมื้อเย็น อร่อย ไม่แพง คุ้มค่าครับ แล้วก็ได้กลับมาถิ่นเก่าอัพเดทความเป็นไปด้วย

[ที่ตั้งร้าน]
ร้านจะอยู่ในซอยจุฬา 11 ครับ โซนเดียวกับร้านเค้กต้นกก ใครเอารถมาก็ต้องใช้ความสามารถหาที่จอด จอดซองแคบๆ เอาเองนะครับ เสียตังค่าจอดนิดๆ หน่อยๆ แบบ 10-15 บาทครับ

[เมนูที่สั่ง]
- โจ๊กพิเศษใส่ไข่ [55.-] อร่อยไม่เคยเปลี่ยนครับ ชอบที่หมูรสชาติเข้มข้น หอมพริกไทย ชิ้นใหญ่ดี ทานไปซักพักค่อยเจาะไข่แดง โจ๊กก็จะนัวลิ้นเวลาทานไปอีก ทั้งหมดนี้ช่างลงตัวอย่างที่สุด แล้วก็อย่าลืมใส่ปาท่องโก๋นะครับ กรอบอร่อย เพิ่มอีก 10 บาทเอง สำหรับโจ๊ก ผมมักจะใส่ซีอิ๊วไปอีกหนึ่งช้อน โจ๊กจะได้ไม่จืดครับ